fi fi fi sv fi fi fi fi sv fi fi fi fi de et fi fi fi fi fi fi fi fi fi fi fi fi fi fi fi fi fi en fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Himmeleistä, häkkyröistä sekä soten ohjauksesta, seurannasta ja valvonnasta - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Kaikille on tähän mennessä varmasti jo selvinnyt, että sote-uudistus on suuruudeltaan ja vaikutuksiltaan mullistava rakenteellinen ja toiminnallinen muutos.  Jos ja kun reformi saadaan maaliin, uudistuvat sosiaali- ja terveyspalvelujen järjestämisen ja tuottamisen ja niiden ohjauksen, valvonnan ja seurannan rakenteet ja toimintatavat perustavanlaatuisella tavalla.
Tähän asti julkinen keskustelu on keskittynyt palvelujen järjestämiseen, tuottamiseen ja etenkin asiakkaan valinnanvapauteen liittyviin kysymyksiin. Uudistuksen toinen puoli: palvelujen ohjaus, valvonta ja seuranta ovat jääneet vähemmälle huomiolle.
Keskustelun painotukset ovat johtaneet myös väärinkäsityksiin. THL:n laatimaa, laajalle levinnyttä kuviota uudesta sosiaali- ja terveydenhuollon ohjauksesta ja valvonnasta on luettu kuin se olisi kuvaus tulevien sosiaali- ja terveyspalvelujen koko rakenteesta, jota alla oleva kuvio ei ole.
Sosiaali- ja terveydenhuollon ohjaus ja valvonta uudessa rakenteessa. Vaikuttava valvonta osana sosiaali- ja terveydenhuollon uudistusta, s.48.
Tämä ei tarkoita, että valmisteilla oleva järjestämisrakenne olisi tätä kuviota yksinkertaisempi. Päinvastoin. Koko palvelujärjestelmän kuvaukseksi yllä oleva kuvio on liian yksikertainen. Jos kuvio kuvaisi kattavasti tulevaa sote-järjestelmää, täytyisi siihen piirtää lisää rahoituksen keräämistä ja kohdentamista kuvaavia, eri suuntiin osoittavia nuolia. Lisäksi kuvioon täytyisi lisätä myös ainakin Kela.
Mutta on huomattava, että kuvio tämänhetkisestä palvelujärjestelmästä on valmisteilla olevan järjestelmän kuviota vieläkin monimutkaisempi.  Jos siis kuvion yksinkertaisuus kertoo jotain järjestelmän laadusta, olemme menossa parempaan suuntaan.
Sote-palvelut tarvitsevat ohjausta, seurantaa ja valvontaa
Sote-uudistuksessa vahvistetaan valtion ohjausta. Tämä on tärkeää, jotta uudistuksen keskeiset tavoitteet saavutetaan eli hyvinvointi- ja terveyseroja kavennetaan, palvelujen yhdenvertaisuutta sekä saatavuutta parannetaan ja kustannuksia hillitään.
Ilman tehokasta ohjausta alueiden ja väestöryhmien väliset erot voisivat muodostua ongelmallisiksi, sillä maakunnista muodostuu toisiinsa nähden varsin erilaisia. Nykyjärjestelmään verrattuna muutos on joka tapauksessa oikeasuuntainen. Toisiinsa verrattuna hyvin erilaisten kuntien varaan perustuvassa nykyisessä järjestelmässämme on huomattavia alueellisia eroja ja vahva kunnallinen itsehallinto on estänyt valtion ohjauksen ulottumisen palvelujen tuotannon tasolle.
Tehokas ohjaus tarvitsee tuekseen seurantaa. Seurannan avulla muun muassa tunnistetaan maakuntien välisiä ja sisäisiä alueellisia ja toiminnallisia eroja sekä tarkemmin toiminnot joihin ohjausta tulee kohdistaa. Lisäksi seurannan avulla voidaan arvioida maakuntien suoriutumista ja niihin kohdistetun ohjauksen vaikutuksia.
Ohjaus ja seuranta eivät pelkästään riitä. Lisäksi viranomaisten tulee valvoa sosiaali- ja terveyspalvelujen järjestämisen ja tuotannon lainmukaisuutta, jotta varmistetaan yhdenvertaisuus ja yksilön oikeudet.
Uudistuksen yhteydessä ollaan perustamassa uutta monialaista valvontaviranomaista, jolle kootaan sosiaali- ja terveydenhuollon valvontatehtävät aluehallintovirastoilta ja Valviralta. Uudella viranomaisella on nykyisiä paremmat mahdollisuudet kohdentaa valvonnan resurssit vaikuttavasti ja kehittää valvonnan toimintatapoja.
Ohjaus, seuranta ja valvonta ovat edellytyksiä sote-uudistukselle asetettujen tavoitteiden saavuttamiselle – ja yksilön perusoikeuksien toteutumiselle. Jos toiminnoista ja niiden vastuuviranomaisista yritetään piirtää kuva, voi se vaikuttaa hämmentävältä.
Ei kuitenkaan anneta laatikkojen, pallojen ja eri suuntiin osoittavien nuolten hämmentää itseämme, vaan yritetään nähdä ne mahdollisuudet, joita kuva ilmentää.
Vaikuttava valvonta osana sosiaali- ja terveydenhuollon uudistusta. Valtioneuvoston selvitys- ja tutkimustoiminnan julkaisu 29/2017.
Eeva Nykänen ledande expert Reformer, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.